**Info ühiskandideerimise kohta - tere tulemast tutvuma Vantaa gümnaasiumite ja ametiõppeasutustega!**

Lugupeetud 9. klassi õpilase lapsevanem,

Koolikohustuse seadus võeti vastu 30.12.2020 ning sellest tuleneb iga õpilase kohutus jätkata õpinguid ka pärast põhikooli lõppu.

**Koolikohustus lõpeb siis, kui noor saab 18-aastaseks või kui ta on läbinud teise astme õppekava.**

Teise astme õppekavaks on kas gümnaasiumi õppekava või ametikooli õppekava.

**Noor on kohustatud taotlema ühiskandideerimise käigus põhikooli järgset õppekohta ja lapsevanem on vastutav selle eest, et noor osaleb põhikooli järgsele õppekohale kandideerimises.**

Teise astme õppeasutuses õppimine on üldjuhul tasuta.

[Lisainfot koolikohustuse pikenemise kohta.](https://okm.fi/oppivelvollisuuden-laajentaminen)

**Kandideerimisperiood 2023. aasta sügisel õppima asumiseks on 21.02.-21.3.2023**

Ühiskandideerimiseks täidetakse blankett, mille leiate [Opintopolust](https://opintopolku.fi).

Ühiskandideerimise blanketi täidavad Vantaal üldjuhul noor ja karjäärijuhendaja (OPO) koos koolis.

Ühiskandideerimise käigus võib noor taotleda õppekohta maksimaalselt seitsmes õppeasutuses.

**Ühiskandideerimisel saab noor taotleda õppekohta**

* gümnaasiumites ja ametiõppeasutustes
* põhikooli järgses teise astme koolituseks ettevalmistavas õppes (TUVA). [Lisainfot TUVA kohta](https://www.vantaa.fi/fi/palveluhakemisto/palvelu/tuva-koulutus#tab-introduction)
* nõudliku erilise toena korraldatud koolituses (eriametikoolid ja TELMA-koolitus)
* rahvaülikoolide erialadel, mis on mõeldud koolikohustuse alla kuuluvatele õpilastele

9. klassi jooksul antakse koolis ühiskandideerimise kohta rohkesti informatsiooni.

Leiate informatsiooni Vantaa teise astme õppeasutustesse ühiskandideerimise ja õppekohtade taotlemise kohta ka [Vantaa ühiskandideerimise lehelt](https://sivistysvantaa.fi/yhteishaku/index.html) ja üleriiklikku infot [Opintopolku](https://opintopolku.fi/konfo/fi/) lehelt.

2023. aasta kevade ühiskandideerimise korras tehti muudatus, mis puudutab kaalutletud kandideerimist: kui õppekoha taotlejale on koostatud personaalne õppekava matemaatika ja emakeele jaoks, osaleb õppekoha taotleja valikus, mis põhineb kaalutlusel.

**Lisainfot saate oma kooli karjäärinõustajalt (OPO).**

**Vantaa gümnaasiumite ja ametiõppeasutuste avatud uksed**

Vantaa gümnaasiumid ja ametiõppeasutused korraldavad 2023. aasta jaanuaris-veebruaris avatud uste päevi, mis pakuvad võimalust õppeasutustega tutvuda. Avatud uste päevade ajad leiad Vantaa [ühiskandideerimise lehelt](https://sivistysvantaa.fi/yhteishaku/artikkelit/yhteishaku/tutustumispaivat.html) või õppeasutuste kodulehtedelt.

Tere tulemast tutvuma Vantaa õppeasutustega!